TRU แจงชัดไม่มีเอี่ยว “บล.เอเชีย เวลท์” ถูก ก.ล.ต.สั่งหยุดประกอบธุรกิจ
TRU ชี้แจงผ่านตลาดหลักทรัพย์ฯ ยันบริษัทไม่มีส่วนเกี่ยวข้อง กรณี "บล.เอเชีย เวลท์" ถูก ก.ล.ต.สั่งหยุดประกอบธุรกิจ ย้ำฐานะการเงินบริษัทยังแข็งแกร่ง
TRU แจงชัดบริษัทไม่มีส่วนเกี่ยวข้อง กรณี "บล.เอเชีย เวลท์" ถูก ก.ล.ต.สั่งหยุดประกอบธุรกิจ ย้ำฐานะการเงินบริษัทแข็งแกร่ง
21 พ.ย. 2565

บริษัท ไทยรุ่งยูเนียนคาร์ จำกัด (มหาชน) หรือ TRU เปิดเผยว่า บริษัทแจ้งผ่านตลาดหลักทรัพย์แห่งประเทศไทย (SET) ว่า จากกรณีที่มีการซื้อขายหุ้นของบริษัท มอร์ รีเทิร์น จำกัด (หมาชน) หรือ MORE ผิดปกติในช่วงวันที่ 10-11 พ.ย. 65 โดย บล.เอเชีย เวลท์ (AWS) เป็นหนึ่งในโบรกเกอร์ที่ได้รับผลกระทบจากเหตุการณ์นี้เช่นกัน และเมื่อวันที่ 17 พ.ย.65 สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. ได้สั่งให้ บล.เอเชีย เวลท์ หยุดการประกอบธุรกิจเป็นการชั่วคราวนั้น
ทั้งนี้บริษัทฯ ขอเรียนให้ทราบว่าทาง TRU ไม่มีส่วนเกี่ยวข้อง กับ บจ. เอเชียเวล์ท โฮลดิ้ง และ บล.เอเชีย เวลท์ แต่อย่างใด ดังนั้นบริษัทจึงไม่ได้รับผลกระทบใด ๆ จากกรณีดังกล่าว และบริษัทยังคงมีสภาพคล่องและฐานะการเงินที่แข็งแกร่งเช่นเดิม